KLASA: 400-06/24-02/03

URBROJ: 2170-137-06-24-4

U Rijeci, 18. srpnja 2024.

**SVEUČILIŠTE U RIJECI**

**Trg braće Mažuranića 10**

**51000 Rijeka**

**OIB: 64218323816**

**RKP: 02444**

**OBRAZLOŽENJE OPĆEG DIJELA IZVJEŠĆA O POLUGODIŠNJEM IZVRŠENJU FINANCIJSKOG PLANA ZA 2024. GODINU**

U sažetku polugodišnjeg izvješća o izvršenju proračuna za 2024. godinu dani su podaci o izvršenju ukupnih prihoda i rashoda, primitaka i izdataka te podaci o donosu i odnosu sredstava. Podaci koji se daju kroz cijelo izvješće su izvršenje za 2023. godinu, izvorni plan za 2024. godinu i izvršenje za razdoblje I-VI 2024. godinu. U svim izvješćima prikazan je indeks usporedbe izvršenja za razdoblje I-VI 2024. godinu sa izvršenjem za 2023. godinu i izvornim planom za 2024.

**IZVJEŠTAJ O IZVRŠENIM PRIHODIMA I RASHODIMA PREMA EKONOMSKOJ KLASIFIKACIJI**

Ukupno izvršenje prihoda za prvih šest mjeseci 2024. godinu iznosi 10.476.150,04 €. Izvršenje je veće za 59,37% u odnosu na izvršenje 2023. godine i iznosi 68,94% od planiranog na godišnjoj razini. Najveći dio prihoda odnosi se na prihode iz nadležnog proračuna (671) koji iznose 7.336.030,59 €. Prihodi od pomoći (63) iznose 2.292.664,83 €, a najvećim se djelom odnose na prihode raznih projekata. Prihodi po posebnim propisima realizirani su u iznosu od 536.757,44 €, a najvećim dijelom se odnose na prihode upisnina i školarina.

U odnosu na isto razdoblje 2023. godine najveće povećanje prihoda odnosi se na prihode EU projekata (6393), a koji ovise o dinamici samih projekata i o uplatama partnera te prihoda iz državnog proračuna koji su veći zbog povećanja plaća primjenom nove Uredbe od 01.travnja 2024. godine i zbog drugačije dinamike uplata sredstava iz aktivnosti A622122.

Ukupno izvršenje rashoda poslovanja za prvih šest mjeseci 2024. godine iznosi 11.459.848,81 €. Izvršenje rashoda poslovanja je za 19,01% veće u odnosu na izvršenje za 2023. godinu i iznosi 69,89% u odnosu na planirano za 2024.godinu.

Najveći dio rashoda odnosi se na rashode za zaposlene koji iznose 6.172.735,31 € i veći su za 27,90% u odnosu na isto razdoblje 2023. godine. Do ovog povećanja je došlo zbog nove Uredbe o plaćama. Materijalni rashodi realizirani su u iznosu od 2.224.385,45 € te su za 20,05% manji nego u 2023. godini. Financijski rashodi iznose 169.683,81 €, te su značajno veći nego u istom razdoblju 2023. g. zbog plaćanja zateznih kamata temeljem sudske presude za povrat sredstava u državni proračun. Pomoći iznose 1.782.733,89 € te su veće od planiranih za cijelu 2024. godini i od izvršenja u istom razdoblju 2023. godine. Do razlike je došlo zbog isplate sredstava sastavnicama Sveučilišta za potrebe znanstvenih projekata, a koje nisu mogle biti planirane zbog proračunskih ograničenja za podskupinu 369. Prilikom izrade financijskog plana na podskupinu 369 može se planirati samo iznose koje smo sigurni da ćemo uplatiti drugom proračunskom korisniku te je potrebno navesti kojem točno proračunskom korisniku se sredstva isplaćuju. U trenutku izrade plana Sveučilište u Rijeci je znalo koji iznos će se rasporediti sastavnicama za znanstvene potpore, ali budući je evaluacija završila u 2024. godini nismo imali točan podatak po svakoj sastavnica zasebno te iz tog razloga nije bilo moguće planirati ove prijenose.

Naknade građanima i kućanstvima su za 39,46% veće u odnosu na 2023. godinu zbog više isplaćenih stipendija.

Rashodi za nabavu nefinancijske imovine realizirani su u iznosu od 569.246,10 €, iznose 70,92% ukupno planiranih rashoda za 2024. godinu te su za 26,73% veći u odnosu na isto razdoblje 2023. godine. Veliki dio rashoda za nabavu nefinancijske imovine odnosi se na kapitalna ulaganja na Kampusu.

**IZVJEŠTAJ O IZVRŠENIM PRIHODIMA I RASHODIMA PREMA IZVORIMA FINANCIRANJA**

Izvršenje prihoda prema izvorima financiranja ne odstupa od planiranog izvršenja prema ekonomskoj klasifikaciji. Najveći dio prihoda realiziran je iz izvora 1.1.(opći prihodi i primici) u iznosu od 7.336.030,59 €, koji su za 62,42% veći u odnosu na realizirano u 2023. godini, te su manji za 32,40% u odnosu na planirani iznos za cijelu 2024. godinu. Najveće razlike između izvršenja 2023. i 2024. godine su kod izvora 1.1. (opći prihodi i primici) i 5.2, (ostale pomoći) a do razlike je najvećim dijelom došlo zbog povećanja plaća i dinamike uplate za EU projekte. Izvor 3.1. (vlastiti prihodi) povećan je za 48,88% u odnosu na prošlu godinu, ali ne zauzima veliki dio u ukupnim prihodima.

Rashodi su najvećim dijelom također financirani iz izvora 1.1. (opći prihodi i primici) u iznosu od 8.160.315,30 €. Ovi rashodi najvećim dijelom se odnose na plaće i materijalna prava, ali i financiranje redovnog poslovanja. Iz izvora 5.2. (ostale pomoći) realizirani su rashodi u iznosu od 1.843.511,88 € koji su za 19,83% veći od istih u 2023. godini, iz izvora 5.1. (pomoći EU) realizirani su rashodi u iznosu od 406.165,31 € koji su 21,48% manji u odnosu na isto razdoblje 2023. godine. Iz izvora 4.3. (prihodi za posebne namjene) realizirani su troškovi u iznosu od 1.341.038,53 € i veći su za 70,18% od realiziranih troškova u 2023. godini. Do povećanja došlo je zbog realizacije ulaganja u infrastrukturu na Kampusu koji se financiraju iz raspoloživih sredstava za namjensko financiranje unaprjeđenja studentskog standarda.

**IZVJEŠTAJ O IZVRŠENIM RASHODIMA PREMA FUNKCIJSKOJ KLASIFIKACIJI**

Svi rashodi Sveučilišta u Rijeci su planirani u okviru rashoda za visoko obrazovanje (klasifikacijska oznaka 0940).

**IZVJEŠTAJ O IZVRŠENJU RAČUNA FINANCIRANJA PREMA EKONOMSKOJ KLASIFIKACIJI I IZVJEŠTAJ O IZVRŠENJU RAČUNA FINANCIRANJA PREMA IZVORIMA FINANCIRANJA**

Sveučilište u Rijeci u računu financiranja u prvih 6 mjeseci 2024. godine imalo je primitak od 3.000.000,00 €, koji se odnosi na povrat kratkoročnog oročenja na 6 mjeseci sa početkom u prosincu 2023. godine. Povrat oročenja evidentiran je na iste izvore iz kojih je oročenje i izvršeno, to su izvor 1.1. za 295.073,95 €, izvor 4.3. za 2.447.998,87 € i izvor 5.1. za 256.927,18 €.

Izdaci su planirani u iznosu od 88.482,00 € iz izvora 5.2., odnose se na zadnju ratu glavnice kredita iz 2013. godine. Kredit se vraća iz sredstava 3% (članak 95. Statuta), a dospijeće je 1.10.2024.

REKTORICA

Prof. dr. sc. Snježana Prijić - Samaržija